|  |
| --- |
| **สภาพปัจจุบันของคณะมนุษยศาสตร์และสังคมศาสตร์ มหาวิทยาลัยราชภัฏนครราชสีมา** |

1. **ความเป็นมาและเอกลักษณ์ของคณะ**

คณะมนุษยศาสตร์และสังคมศาสตร์ มหาวิทยาลัยราชภัฏนครราชสีมา เป็นคณะที่มีพัฒนาการและความเป็นมายาวนานนับสี่ทศวรรษ โดยก่อตั้งเมื่อวันที่ 29 สิงหาคม 2518 นับระยะเวลา 45 ปี โดยในระยะเริ่มแรกของการก่อตั้งเป็นคณะวิชาทางด้านมนุษยศาสตร์และสังคมศาสตร์ ตามหลักสูตรการฝึกหัดครู ซึ่งได้ยกฐานะวิทยาลัยครูเป็นสถาบันอุดมศึกษา สอนนักศึกษาในระดับปริญญาตรี ตามพระราชบัญญัติวิทยาลัยครู พ.ศ.2518 มีการขยายการผลิตครูในระดับปริญญาตรีในสาขาวิชาเอกต่างๆ เพิ่มขึ้น

ปี พ.ศ. 2527 วิทยาลัยครูนครรราชสีมา ได้เปิดทำการสอนวิชาชีพอื่นนอกเหนือจาก วิชาชีพครู ตามพระราชบัญญัติวิทยาลัยครู พ.ศ. 2527 (ฉบับปรับปรุงแก้ไข) เริ่มเปิดสอนสาขาวิชาชีพอื่นนอกเหนือจากสาขาวิชาการศึกษาในระดับอนุปริญญาและระดับปริญญาตรี คณะวิชามนุษยศาสตร์และสังคมศาสตร์มีการเปิดสอนสาขาวิชาศิลปศาสตร์ เช่น วิชาเอกภาษาไทย วิชาเอกสังคมศึกษา วิชาเอกศิลปศึกษา วิชาเอกบรรณารักษ์ และวิชาเอกนิติศาสตร์นับตั้งแต่นั้นเป็นต้นมา

ปี พ.ศ.2538 พระบาทสมเด็จพระเจ้าอยู่หัวรัชกาลที่ 9 ทรงพระราชทานนามวิทยาลัยครู ทั่วประเทศให้เป็นสถาบันราชภัฏ วิทยาลัยครูนครราชสีมาจึงเปลี่ยนเป็นสถาบันราชภัฏนครราชสีมา ตามพระราชบัญญัติสถาบันราชภัฏ ประกาศในราชกิจจานุเบกษา เมื่อวันที่ 25 มกราคม พ.ศ. 2538 คณะวิชามนุษยศาสตร์และสังคมศาสตร์ จึงได้มีการปรับเปลี่ยนเป็นคณะมนุษยศาสตร์และสังคมศาสตร์ เพื่อให้สอดคล้องกับ การปฏิบัติภารกิจที่เปลี่ยนแปลงไป ได้อย่างมีประสิทธิภาพ โดยมีการบริหารงานแบบภาควิชา ประกอบด้วย ภาควิชา 11 ภาควิชา คือ 1) ภาควิชาภาษาไทย 2) ภาควิชาดนตรี 3) ภาควิชาภาษาต่างประเทศ 4) ภาควิชานาฏศิลป์ 5) ภาควิชาภูมิศาสตร์ 6) ภาควิชาสังคมวิทยา 7) ภาควิชาประวัติศาสตร์ 8) ภาควิชาบรรณารักษศาสตร์ 9) ภาควิชาศิลปะ 10) ภาควิชาปรัชญาและศาสนา 11) ภาควิชารัฐศาสตร์และนิติศาสตร์ ในช่วงเวลาที่มีการบริหารงานโดยภาควิชา คณะมนุษยศาสตร์และสังคมศาสตร์มีภารกิจที่สำคัญในการผลิตบัณฑิตของสถาบัน ได้แก่ 1) สอนวิชาพื้นฐานในกลุ่มวิชามนุษยศาสตร์และกลุ่มวิชาสังคมศาสตร์ เพื่อสร้างความเป็นมนุษย์ เสริมสร้างการเรียนรู้ในการปรับตนให้ทันต่อสภาพการเปลี่ยนแปลงด้านเศรษฐกิจและสังคมมีวิธีการศึกษาหาความรู้ให้ทันสมัยอยู่เสมอ 2) ผลิตบัณฑิตสาขาศิลปศาสตรบัณฑิต ในโปรแกรมการพัฒนาชุมชน ออกแบบนิเทศศิลป์ ออกแบบประยุกต์ศิลป์ บรรณารักษศาสตร์และสารนิเทศศาสตร์ รัฐประศาสนศาสตร์ ภาษาไทย ภาษาอังกฤษและภาษาอังกฤษธุรกิจ ภาษาญี่ปุ่น ภาษาจีน นาฏศิลป์ 3) ผลิตบัณฑิตสาขาวิชาการศึกษาร่วมกับคณะครุศาสตร์ ในโปรแกรมวิชาภาษาอังกฤษ ภาษาไทย สังคมศึกษา ศิลปศึกษา นาฏศิลป์ ดนตรีศึกษา ศิลปกรรม 4) ผลิตบัณฑิตสาขานิติศาสตร์

ต่อมาในเดือนสิงหาคม 2541 สถาบันฯ มีนโยบายเปลี่ยนแปลงโครงสร้างการบริหารทางด้านวิชาการภายในคณะ จากการบริหารแบบภาควิชาไปเป็นแบบโปรแกรมวิชา คณะมนุษยศาสตร์และสังคมศาสตร์ จึงได้จัดให้มีการประชุม และศึกษาดูงานในสถาบันการศึกษาระดับอุดมศึกษา สังกัดทบวงมหาวิทยาลัยของรัฐและสถาบันราชภัฏที่มีการริเริ่มการบริหารงานแบบโปรแกรมวิชาในหลายสถาบัน หลังจากนั้นได้แต่งตั้งกรรมการบริหารคณะ และกรรมการบริหารโปรแกรมวิชา คณะมนุษยศาสตร์และสังคมศาสตร์ ตามคำสั่งสถาบันราชภัฏนครราชสีมา ที่ 478/2542 ลงวันที่ 27 พฤษภาคม 2542 จึงมีผลทำให้การบริหารคณะเปลี่ยนแปลงไปสู่การบริหารคณะแบบโปรแกรมวิชา อาจารย์ผู้สอนทุกคนสังกัดคณะ ทำหน้าที่สอนในรายวิชาต่าง ๆ ตามความถนัด ความรู้ ความสามารถของแต่ละบุคคล ในโปรแกรมวิชาจะมีกรรมการบริหารโปรแกรมวิชาประกอบด้วยประธานโปรแกรมวิชาและกรรมการ จำนวน 5-7 คน ทำหน้าที่รับผิดชอบการผลิตบัณฑิตที่สังกัดโปรแกรมวิชานั้น ๆ

ในปี พ.ศ. 2547 มีพระราชบัญญัติมหาวิทยาลัยราาชภัฏ ได้มีการเปลี่ยนจากสถาบันราชภัฏนครราชสีมา เป็นมหาวิทยาลัยราชภัฎนครราชสีมา เมื่อวันที่ 15 มิถุนายน พ.ศ. 2547 สังกัดสำนักงานคณะกรรมการการอุดมศึกษา นับตั้งแต่ปี พ.ศ.2548 เป็นต้นมา คณะมนุษยศาสตร์และสังคมศาสตร์ได้มีการพัฒนาและปรับปรุงหลักสูตร ส่งผลทำให้เกิดโปรแกรมวิชาในสังกัดของคณะมนุษยศาสตร์และสังคมศาสตร์ มีทั้งสิ้น 15 โปรแกรมวิชา จำนวน 18 หลักสูตร และ 1 กลุ่มวิชา ได้แก่

| **โปรแกรมวิชา** | **จำนวนหลักสูตร** | | **หลักสูตรที่เปิดสอน** |
| --- | --- | --- | --- |
| **ปริญญาตรี** | **โท** |
| 1. โปรแกรมวิชาภาษาไทย | 2 | - | **ระดับปริญญาตรี จำนวน 2 หลักสูตร**   1. หลักสูตรครุศาสตรบัณฑิต 5 ปี สาขาวิชาภาษาไทย 2. หลักสูตรศิลปศาสตรบัณฑิต สาขาวิชาภาษาไทย |
| 1. โปรแกรมวิชาภาษาอังกฤษ | 3 | 1 | **ระดับปริญญาตรีจำนวน 3 หลักสูตร**   1. ครุศาสตรบัณฑิต(5ปี) สาขาภาษาอังกฤษ 2. หลักสูตรศิลปศาสตรบัณฑิต   สาขาวิชาภาษาอังกฤษ   1. หลักสูตรศิลปศาสตรบัณฑิต   สาขาภาษาอังกฤษธุรกิจ  **ระดับปริญญาโทจำนวน 1 หลักสูตร**  หลักสูตรศิลปศาสตรมหาบัณฑิต สาขาวิชาการสอนภาษาอังกฤษเป็นภาษาต่างประเทศ |
| 1. โปรแกรมวิชาภาษาญี่ปุ่น | 1 | - | หลักสูตรศิลปศาสตรบัณฑิต สาขาวิชาภาษาญี่ปุ่น |
| 1. โปรแกรมวิชารัฐประศาสนศาสตร์ | 1 | 1 | **ระดับปริญญาตรีจำนวน 1 หลักสูตร**  หลักสูตรรัฐประศาสนศาสตรบัณฑิต สาขาวิชารัฐประศาสนศาสตร์  **ระดับปริญญาโทจำนวน 1 หลักสูตร**  หลักสูตรรัฐประศาสนศาสตรมหาบัณฑิต สาขาวิชารัฐประศาสนศาสตร์ |
| 1. โปรแกรมวิชานิติศาสตร์ | 1 | - | **ระดับปริญญาตรีจำนวน 1 หลักสูตร**  หลักสูตรนิติศาสตรบัณฑิต สาขาวิชานิติศาสตร์ |
| 1. โปรแกรมวิชาบรรณารักษศาสตร์และสารนิเทศศาสตร์ | 1 | - | **ระดับปริญญาตรีจำนวน 1 หลักสูตร**  หลักสูตรศิลปศาสตรบัณฑิต  สาขาวิชาสารสนเทศศาสตร์และบรรณารักษศาสตร์ |
| 1. โปรแกรมวิชาดนตรี | 1 | - | **ระดับปริญญาตรีจำนวน 1 หลักสูตร**  หลักสูตรครุศาสตรบัณฑิต 5 ปี สาขาวิชาดนตรี |
| 1. โปรแกรมวิชาการพัฒนาสังคม | 1 | - | **ระดับปริญญาตรีจำนวน 1 หลักสูตร**  หลักสูตรศิลปศาสตรบัณฑิต สาขาวิชาการพัฒนาสังคม |
| 1. โปรแกรมวิชาทัศนศิลป์ | 1 | - | **ระดับปริญญาตรีจำนวน 1 หลักสูตร**  หลักสูตรศิลปกรรมศาสตรบัณฑิต สาขาวิชาทัศนศิลป์ |
| 1. โปรแกรมวิชาออกแบบ นิเทศศิลป์ | 1 | - | **ระดับปริญญาตรีจำนวน 1 หลักสูตร**  หลักสูตรศิลปกรรมศาสตรบัณฑิต  สาขาวิชาออกแบบนิเทศศิลป์ |
| 1. โปรแกรมวิชาศิลปศึกษา | 1 | - | **ระดับปริญญาตรีจำนวน 1 หลักสูตร**  หลักสูตรครุศาสตรบัณฑิต 5 ปี สาขาวิชาศิลปศึกษา |
| 1. โปรแกรมวิชานาฏศิลป์ | 1 | - | **ระดับปริญญาตรีจำนวน 1 หลักสูตร**  หลักสูตรครุศาสตรบัณฑิต 5 ปี  สาขาวิชานาฏศิลป์ไทย |
| 1. โปรแกรมวิชาสังคมศึกษา | 1 | - | **ระดับปริญญาตรีจำนวน 1 หลักสูตร**  หลักสูตรครุศาสตรบัณฑิต 5 ปี สาขาวิชาสังคมศึกษา |
| 1. โปรแกรมวิชาภาษาจีน | 1 | - | **ระดับปริญญาตรีจำนวน 1 หลักสูตร**  หลักสูตรศิลปศาสตรบัณฑิต สาขาวิชาภาษาจีน |
| 1. โปรแกรมวิชาปรัชญา ศาสนา และเทววิทยา | 1 | - | **ระดับปริญญาตรีจำนวน 1 หลักสูตร**  หลักสูตรครุศาสตรบัณฑิต 5 ปี  สาขาวิชาพุทธศาสนศึกษา |
| 1. กลุ่มวิชาภาษาฝรั่งเศส |  |  |  |
| **รวม** | **18** | **3** |  |

1. **สภาพปัจจุบันของคณะมนุษยศาสตร์และสังคมศาสตร์**

**2.1 หลักสูตร**

ปัจจุบันคณะมนุษยศาสตร์และสังคมศาสตร์ มีพัฒนาและปรับปรุงหลักสูตรตามนโยบายของมหาวิทยาลัย โดยเฉพาะในด้านการปรับโครงสร้างการบริหารทางด้านวิชาการ จากการบริหารแบบโปรแกรมวิชาไปเป็นแบบหลักสูตรวิชา เพื่อรองรับและสอดคล้องกับเกณฑ์มาตรฐานหลักสูตรระดับปริญญาตรี คณะมนุษยศาสตร์และสังคมศาสตร์ จึงได้จัดให้มีการประชุมชี้แจงรายละเอียด สร้างความเข้าใจรวมถึงได้ดำเนินการแต่งตั้งกรรมการบริหารหลักสูตร ซึ่งในแต่ละหลักสูตรจะมีกรรมการบริหารหลักสูตรประกอบด้วยประธานหลักสูตรและกรรมการ ทำหน้าที่บริหารจัดการหลักสูตรสอนในรายวิชาต่าง ๆ ตามความถนัด ความรู้ ความสามารถของแต่ละบุคคล และรับผิดชอบผลิตบัณฑิตที่สังกัดหลักสูตรนั้น ๆ และปีการศึกษา 2562 ได้มีการดำเนินการปรับปรุงหลักสูตร ส่งผลให้ของคณะมนุษยศาสตร์และสังคมศาสตร์ มีหลักสูตรทั้งสิ้น 6 หลักสูตร ระดับปริญญาตรี จำนวนสาขาวิชา 20 สาขาวิชา ระดับบัณฑิตศึกษา จำนวน 4 หลักสูตร และ 1 กลุ่มวิชา มีรายละเอียดดังต่อไปนี้

| **หลักสูตร** | **สาขาวิชา** |
| --- | --- |
| **ระดับปริญญาตรี** | |
| 1. **หลักสูตรศิลปศาสตรฺบัณฑิต**   **จำนวน 8 หลักสูตร** | 1. สาขาวิชาภาษาไทย 2. สาขาวิชาภาษาไทยเพื่อการสื่อสาร สำหรับชาวต่างประเทศ 3. สาขาวิชาภาษาอังกฤษ 4. สาขาภาษาอังกฤษธุรกิจ 5. สาขาวิชาภาษาญี่ปุ่น 6. สาขาวิชาสารสนเทศศาสตร์และบรรณารักษศาสตร์ 7. สาขาวิชาการพัฒนาสังคม 8. สาขาวิชาภาษาจีน |
| 1. **หลักสูตรรัฐประศาสนศาสตรบัณฑิต จำนวน 1 หลักสูตร** | สาขาวิชารัฐประศาสนศาสตร์ |
| 1. **หลักสูตรรัฐศาสตรบัญฑิต**   **จำนวน 1 หลักสูตร** | สาขาวิชารัฐศาสตรบัณฑิต |
| 1. **หลักสูตรนิติศาสตร์บัณฑิต จำนวน 1 หลักสูตร** | สาขาวิชานิติศาสตร์ |
| 1. **หลักสูตรศิลปกรรมศาสตรบัณฑิต จำนวน 2 หลักสูตร** | 1. สาขาวิชาทัศนศิลป์ 2. สาขาวิชาออกแบบนิเทศศิลป์ |
| 1. **หลักสูตรครุศาสตรบัณฑิต (ผลิตร่วม) จำนวน 7 หลักสูตร)** | **ระดับปริญญาตรี**   1. สาขาวิชาภาษาไทย 2. สาขาภาษาอังกฤษ 3. สาขาวิชาดนตรี 4. สาขาวิชาศิลปศึกษา 5. สาขาวิชานาฏศิลป์ไทย 6. สาขาวิชาสังคมศึกษา 7. สาขาวิชาพุทธศาสนศึกษา |
| **ระดับบัณฑิตศึกษา** | |
| 1. **ระดับปริญญาตรีโท จำนวน 3 หลักสูตร** | 1. หลักสูตรศิลปศาสตรมหาบัณฑิต สาขาวิชาการสอนภาษาอังกฤษเป็นภาษาต่างประเทศ 2. หลักสูตรรัฐประศาสนศาสตรมหาบัณฑิต สาขาวิชารัฐประศาสนศาสตร์ 3. หลักสูตรครุศาสตรมหาบัณฑิต สาขาวิชาภาษาไทย |
| 1. **ระดับปริญญาเอก**   **จำนวน 1 หลักสูตร** | 1. หลักสูตรปรัชญาดุษฎีบัณฑิต   สาขาการจัดการภาครัฐและเอกชน |
| **กลุ่มวิชา** | |
| 1. **กลุ่มวิชาภาษาฝรั่งเศส จำนวน 1 กลุ่มวิชา** | 1. กลุ่มวิชาภาษาฝรั่งเศส |

* 1. **จำนวนนักศึกษาปัจจุบัน ณ ภาคเรียนที่ 1 ปีการศึกษา 2564**

| **สาขา/โปรแกรมวิชา** | **ระดับ** | หลักสูตร | ภาคปกติ | ภาค กศ.ปช. | รวม |
| --- | --- | --- | --- | --- | --- |
| 1. การพัฒนาสังคม | ปริญญาตรี  4 ปี | ศศ.บ. | 150 | 11 | 161 |
| 1. ภาษาจีน | ศศ.บ. | 284 | - | 284 |
| 1. ภาษาญี่ปุ่น | ศศ.บ. | 177 | - | 177 |
| 1. ภาษาไทย | ศศ.บ. | 253 | - | 253 |
| 1. ภาษาไทยเพื่อการสื่อสารสำหรับชาวต่างประเทศ | ศศ.บ. | 27 | - | 27 |
| 1. ภาษาอังกฤษ | ศศ.บ. | 428 | 76 | 504 |
| 1. ภาษาอังกฤษธุรกิจ | ศศ.บ. | 287 | 39 | 326 |
| 1. สารสนเทศศาสตร์และบรรณารักษศาสตร์ | ศศ.บ. | 65 | - | 65 |
| 1. นิติศาสตร์ | น.บ. | 487 | 2 | 489 |
| 1. รัฐประศาสนศาสตร์ | รป.บ. | 767 | 225 | 992 |
| 1. รัฐศาสตร์ | ร.บ. | 264 | 46 | 310 |
| 1. ทัศนศิลป์ | ศป.บ. | 73 | - | 73 |
| 1. ออกแบบนิเทศศิลป์ | ศป.บ. | 112 | 7 | 119 |
| **รวมจำนวนนักศึกษา** | | | **3,374** | **406** | **3,780** |

ข้อมูล ณ วันที่ 21 กันยายน พ.ศ.2564

**หลักสูตรครุศาสตรบัณฑิต**

|  |  |  |  |
| --- | --- | --- | --- |
| **สาขา/โปรแกรมวิชา** | **ระดับ** | **หลักสูตร** | **ภาคปกติ** |
| 1. ดนตรีศึกษา | ปริญญาตรี  4 ปี และ 5 ปี | ค.บ. | 149 |
| 1. นาฏศิลป์ไทย | ค.บ. | 182 |
| 1. พุทธศาสนศึกษา | ค.บ. | 110 |
| 1. ภาษาไทย | ค.บ. | 267 |
| 1. ภาษาอังกฤษ | ค.บ. | 250 |
| 1. ศิลปศึกษา | ค.บ. | 188 |
| 1. สังคมศึกษา | ค.บ. | 271 |
| **รวมจำนวนนักศึกษา** | | | **1,417** |

ข้อมูล ณ ข้อมูล ณ วันที่ 21 กันยายน พ.ศ.2564

**2.3 จำนวนบุคลากร**

ปีการศึกษา 2564 คณะมนุษยศาสตร์และสังคมศาสตร์ มีจำนวนบุคลากรสายวิชาการทั้งหมด 159 คน มีรายละเอียดดังนี้

| **สาขาวิชา** | **การปฏิบัติ**  **งาน** | **ศึกษา**  **ต่อ** | **คุณวุฒิ** | | | | **ตำแหน่งทางวิชาการ** | | | |
| --- | --- | --- | --- | --- | --- | --- | --- | --- | --- | --- |
| **ตรี** | | **โท** | **เอก** | **อ.** | | **ผศ.** | **รศ.** |
| 1. ศิลปศาสตรบัณฑิต สาขาวิชาภาษาอังกฤษ | 12 | - | - | | 8 | 4 | 11 | | 1 | - |
| 2. ศิลปศาสตรบัณฑิต สาขาวิชาภาษาอังกฤษธุรกิจ | 10 | - | 1 | | 7 | 2 | 8 | | 2 | - |
| 3. ศิลปศาสตรบัณฑิต สาขาวิชาภาษาไทย | 5 | 1 | - | | 6 | - | 4 | | 2 | - |
| 4. ศิลปศาสตรบัณฑิต สาขาวิชาภาษาไทยเพื่อการสื่อสารสำหรับชาวต่างประเทศ | 5 | - | - | | 5 | - | 3 | | 2 | - |
| 5. ศิลปศาสตรบัณฑิต สาขาวิชาภาษาญี่ปุ่น | 8 | - | 3 | | 3 | 2 | 7 | | 1 | - |
| 6. ศิลปศาสตรบัณฑิต สาขาวิชาภาษาจีน | 9 | - | 1 | | 5 | 3 | 9 | | - | - |
| 7. ศิลปศาสตรบัณฑิต สาขาวิชาสารสนเทศศาสตร์และบรรณารักษศาสตร์ | 5 | - | - | | 4 | 1 | 2 | | 3 | - |
| 8. ศิลปศาสตรบัณฑิต สาขาวิชาการพัฒนาสังคม | 4 | - | - | | 2 | 2 | 3 | | 1 | - |
| 9. ศิลปกรรมศาสตรบัณฑิต สาขาวิชาทัศนศิลป์ | 7 | - | - | | 6 | 1 | 3 | | 3 | 1 |
| 10. ศิลปกรรมศาสตรบัณฑิต สาขาวิชาออกแบบนิเทศศิลป์ | 5 | - | - | | 4 | 1 | 4 | | 1 | - |
| 11. รัฐประศาสนศาสตรบัณฑิต สาขาวิชา รัฐประศาสนศาสตร์ | 13 | - | - | | 7 | 6 | 6 | | 6 | 1 |
| 12. นิติศาสตรบัณฑิต สาขาวิชานิติศาสตร์ | 7 | - | - | | 7 | - | 3 | | 4 | - |
| 13. ครุศาสตรบัณฑิต สาขาวิชาภาษาอังกฤษ | 7.5 | - | - | | 4.5 | 3 | 6.5 | | 1 | - |
| 14. ครุศาสตรบัณฑิต สาขาวิชาภาษาไทย | 7.5 | - | - | | 4 | 3.5 | 5 | | 2.5 | - |
| 15. ครุศาสตรบัณฑิต สาขาวิชาสังคมศึกษา | 9 | - | - | | 6 | 3 | 3 | | 6 | - |
| 16. ครุศาสตรบัณฑิต สาขาวิชาดนตรี | 9 | - | 2 | | 7 | - | 6 | | 3 | - |
| 17. ครุศาสตรบัณฑิต สาขาวิชานาฏศิลป์ | 8 | - | - | | 5 | 3 | 2 | | 6 | - |
| 18. ครุศาสตรบัณฑิต สาขาวิชาศิลปศึกษา | 8 | - | - | | 5 | 3 | 4 | | 4 | - |
| 19. ครุศาสตรบัณฑิต สาขาวิชาพุทธศาสนศึกษา | 8 | - | - | | 7 | 1 | 6 | | 2 | - |
| 20. ศิลปศาสตรมหาบัณฑิต สาขาวิชาการสอนภาษาอังกฤษเป็นภาษาต่างประเทศ | 3 | - | - | | - | 3 | - | | 3 | - |
| 21. รัฐประศาสนศาสตรมหาบัณฑิต สาขาวิชา รัฐประศาสนศาสตร์ | 3 | - | - | | - | 3 | - | | 3 | - |
| 22. ครุศาสตรมหาบัณฑิต สาขาวิชาภาษาไทย | 3 | - | - | | - | 3 | 1 | | 2 | - |
| \*กลุ่มวิชาฝรั่งเศส | 2 | - | - | | 2 | - | 2 | | - | - |
| **รวม** | **158** | **1** | **7** | | **104.5** | **47.5** | **98.5** | | **58.5** | **2** |
| **159** | | | **159** | | | | **159** | | | |

* 1. **โครงสร้างองค์กรและการบริหารคณะมนุษยศาสตร์และสังคมศาสตร์**

**คณบดี**

**ที่ปรึกษา**

**กรรมการประจำคณะ**

**กรรมการบริหารวิชาการ**

**ฝ่ายพัฒนานักศึกษาและศิษย์เก่าสัมพันธ์**

รองคณบดี

**แผนงานและงบประมาณ**

ผู้ช่วยคณบดี

**สำนักงานคณบดี**

**หัวหน้าสำนักงาน**

**หลักสูตรปรัชญาดุษฎีบัณฑิต สาขาการจัดการภาครัฐและเอกชน**

**หลักสูตรศิลปศาสตรมหาบัณฑิต สาขาวิชาการสอนภาษาอังกฤษเป็นภาษาต่างประเทศ**

**หลักสูตรรัฐประศาสนศาสตรมหาบัณฑิต**

**สาขารัฐประศานศาสตร์**

**หลักสูตรครุศาสตรมหาบัณฑิต**

**สาขาวิชาภาษาไทย**

**หลักสูตรศิลปศาสตรบัณฑิต**

**หลักสูตรรัฐประศาสนศาสตรบัณฑิต**

**หลักสูตรรัฐศาสตรบัณฑิต**

**หลักสูตรนิติศาสตรบัณฑิต**

**หลักสูตรศิลปกรรมศาสตรบัณฑิต**

**หลักสูตรคุรุศาสตร์บัณฑิต**

**กลุ่มวิชาภาษาฝรั่งเศส**

ศศบ.ภาษาไทย/ศศ.บ.ภาษาไทยเพื่อการสื่อสาร/ศศ.บ.ภาษาอังกฤษ

ศศ.บ.อังกฤษธุรกิจ/ศศ.บ.ภาษาญี่ปุ่น/สารสนเทศศาสตร์และบรรณารักษ์ศาสตร์ /ศศ.บ.การพัฒนาสังคม / ศศ.บ.ภาษาจีน

สาขารัฐประศาสนศาตร์

สาขารัฐศาสตร์

สาขานิตศาสตร์

สาขาทัศนศิลป์

สาขาวิชาออกแบบนิเทศศิลป์

สาขาทัศนศิลป์

สาขาวิชาออกแบบนิเทศศิลป์

**ฝ่ายบริหารและศิลปวัฒนธรรม**

รองคณบดี

**บริการวิชาการ**

ผู้ช่วยคณบดี

**ฝ่ายวิชาการและวิเทศสัมพันธ์**

รองคณบดี

**ฝ่ายวิจัยและมาตรฐานการศึกษา** รองคณบดี

**2.5** **สภาพทางกายภาพของคณะอาคารสถานที่และสิ่งอำนวยความสะดวก**

ในปัจจุบันคณะมนุษยศาสตร์และสังคมศาสตร์ มีอาคารที่รับผิดชอบโดยตรง 3 หลัง ได้แก่ อาคาร 36 อาคาร 26 และ อาคาร 5 โดยอาคาร 36 เป็นที่ทำการสำนักงานคณะฯ ห้องพักอาจารย์สาขาวิชาภาษาไทย สาขาวิชาสังคมศึกษา สาขาวิชาภาษาอังกฤษ สาขาวิชาภาษาจีน สาขาวิชาภาษาญี่ปุ่น สาขาวิชาภาษาฝรั่งเศส สาขาวิชการพัฒนาสังคม สาขาวิชานิติศาสตร์ สาขาวิชารัฐประศาสนศาสตร์ สาขาวิชาออกแบบนิเทศศิลป์ สาขาวิชาสารสนเทศศาสตร์และบรรณารักษศาสตร์และสาขาวิชาพุทธศาสนศึกษา สโมสรนักศึกษา ห้องประชุม ห้องปฏิบัติการด้านภาษา รวมถึงห้องสมุดของหลักสูตรวิชาภาษาไทย ห้องประชุมขนาดบรรจุคนได้จำนวน 150 คน 1 ห้อง ห้องประชุมขนาดเล็กบรรจุคนได้จำนวน 30 คน 1 ห้อง ห้องเรียน Smart classroom จำนวน 1 ห้อง ห้องสำหรับสอน Online จำนวน 2 ห้อง ลานพื้นที่ใต้อาคารสำหรับ ทำกิจกรรม พื้นที่สร้างสรรค์ลานร่มไทร และห้องมนุษยสาลน์ สำหรับจำหน่ายผลิตภัณฑ์ชุมชน จำนวน 1 ห้อง

อาคาร 26 (ศิลปะ) เป็นห้องเรียนและห้องพักอาจารย์ หลักสูตรทัศนศิลป์ และศิลปศึกษา

อาคาร 5 เป็นห้องปฏิบัติการและห้องพักอาจารย์ของหลักสูตรนาฏศิลป์และหลักสูตรดนตรี

1. **บริบทภายนอกและสถานการณ์ภายในของคณะมนุษย์**

**3.1 โอกาสและความท้าทาย**

จากการศึกษาสถานการณ์การเปลี่ยนแปลงในระดับโลกและการเปลี่ยนแปลงของสังคมไทย ความท้าทายและความเสี่ยงต่อสังคมไทยจากกรอบแผนอุดมศึกษาระยะยาว ฉบับที่ 2 (พ.ศ.2551 – 2565) แผนการศึกษาแห่งชาติ พ.ศ. 2560-2579 ยุทธศาสตร์การพัฒนาจังหวัดนครราชสีมา (พ.ศ. 2561-2565) และแผนยุทธศาสตร์มหาวิทยาลัยราชภัฏ ระยะ 20 ปี (พ.ศ. 2560-2579) สรุปประเด็นความท้าทายและเร่งด่วนที่คณะมนุษยศาสตร์และสังคมศาสตร์ต้องตระหนักและนำมาเป็นแนวทางในการกำหนดทิศทางการจัดการศึกษา ได้แก่ การเปลี่ยนแปลงด้านสังคม การปรับตัวเข้าสู่เศรษฐกิจโลก

**3.2 การเปลี่ยนแปลงด้านสังคม**

**สถานการณ์และแนวโน้มสังคมโลก** การเข้าสู่สังคมสูงวัยของโลกส่งผลต่อเศรษฐกิจและรูปแบบการดำเนินชีวิต โดยเฉพาะกลุ่มผู้สูงอายุในประเทศที่พัฒนาแล้วเป็นกลุ่มสำคัญที่ทำให้มีการบริโภคสินค้าและบริการเพิ่มขึ้น แต่อาจก่อให้เกิดการแย่งชิงประชากรวัยแรงงาน โดยเฉพาะคนที่มีศักยภาพสูง ขณะเดียวกันการเลื่อนไหลของกระแสวัฒนธรรมโลกที่ผสมผสานกับวัฒนธรรมท้องถิ่นส่งผลต่อการเปลี่ยนแปลงวิถีชีวิตและเกิดการสร้างวัฒนธรรมร่วมสมัย แต่อาจก่อให้เกิดวิกฤตทางวัฒนธรรมเนื่องจากขาดการคัดกรองและเลือกวัฒนธรรมที่ดี

**สถานการณ์และแนวโน้มของสังคมไทย** โครงสร้างประชากรไทยเปลี่ยนแปลงเข้าสู่สังคมสูงวัย อย่างสมบูรณ์ในปี 2565 โดยในปี 2557 ประชากรวัยแรงงานจะมีจำนวนสูงสุดและเริ่มลดลงอย่างต่อเนื่อง คุณภาพคนไทยทุกกลุ่มวัยยังมีปัญหา คุณภาพการศึกษาและการเรียนรู้ของคนไทยยังอยู่ในระดับค่อนข้างต่ำ ขณะที่คนไทยมีแนวโน้มเป็นโรคไม่ติดต่อมากขึ้น ซึ่งเป็นผลมาจากสาเหตุหลักของการเสียชีวิต รวมถึงปัญหาด้านสุขภาพในวัยผู้สูงอายุจะส่งผลต่อภาวะค่าใช้จ่ายภาครัฐ นอกจากนี้คนไทยส่วนใหญ่ยังมีปัญหาด้านคุณธรรมจริยธรรม และไม่ตระหนักถึงความสำคัญของระเบียบวินัย ความซื่อสัตย์และการมีจิตสาธารณะ (สภาการพัฒนาเศรษฐกิจและสังคมแห่งชาติ, 2559)

การเปลี่ยนแปลงทางสังคมดังกล่าว ส่งผลกระทบต่อการดำเนินงานของคณะมนุษยศาสตร์และสังคมศาสตร์อย่างชัดเจน เนื่องจากประชากรวัยเรียนมีแนวโน้มลดลงอย่างเห็นได้ชัด เห็นได้จากอัตราการสมัครสอบและการรายงานตัวเข้าศึกษาต่อต่ำกว่าเป้าหมายที่ตั้งไว้ ทำให้เกิดการแข่งขันเพื่อแย่งชิงตัวนักศึกษาเข้าสู่ระบบอุดมศึกษา เนื่องจากประเทศไทยมีสถาบันอุดมศึกษาทั้งภาครัฐและภาคเอกชนจำนวนมาก ดังนั้นคณะฯจำเป็นต้องปรับกลยุทธ์/วิธีการในการรับนักศึกษา การจัดการเรียนการสอนให้มีความทันสมัย สามารถเข้าถึงกลุ่มประชากรวัยเรียนได้อย่างสะดวกและรวดเร็วเพื่อให้สอดคล้องกับสภาพสังคมหรือโครงสร้างประชากรที่เปลี่ยนแปลงไป

**3.3 การปรับตัวเข้าสู่เศรษฐกิจโลก**

การปรับตัวเข้าสู่เศรษฐกิจโลกหลายศูนย์กลางและการเข้าสู่ประชาคมอาเซียน ปี พ.ศ. 2558 การเข้าสู่ฐานเศรษฐกิจโลกและประชาคมอาเซียนที่มีการแข่งขันสูงจำเป็นต้องเร่งพัฒนาศักยภาพของทรัพยากรมนุษย์ ซึ่งเป็นปัจจัยสำคัญในการแข่งขันดังกล่าว การศึกษาเป็นเครื่องมือที่สำคัญในการพัฒนาทรัพยากรมนุษย์ให้มีศักยภาพ คณะมนุษยศาสตร์และสังคมศาสตร์ผลิตบัณฑิตหลากหลายสาขาวิชาจึงต้องเน้นที่คุณภาพของบัณฑิตโดยบัณฑิตต้องมีศักยภาพเป็นไปตามมาตรฐานผลการเรียนรู้อย่างน้อย 5 ด้านตามกรอบมาตรฐานคุณวุฒิระดับอุดมศึกษาแห่งชาติ ได้แก่ คุณธรรมและจริยธรรม ความรู้ ทักษะทางปัญญา ความสัมพันธ์ ระหว่างบุคคล และความรับผิดชอบ ทักษะเชิงการคิดวิเคราะห์เชิงตัวเลข การสื่อสารและการใชเทคโนโลยี สารสนเทศ และทักษะที่จำเป็นสำหรับศตวรรษที่ 21 (21st Century skills) เช่น ทักษะการอ่าน การคิด วิเคราะห์ สังเคราะห์ การแก้ปัญหา ความคิดสร้างสรรค์ การร่วมมือ การทำงานเป็นทีม การเป็นผู้นำ ความเข้าใจในวัฒนธรรมที่หลากหลาย ทักษะภาษาอังกฤษ ทักษะชีวิต และทักษะการเรียนรู้ตลอดชีวิต เป็นต้น สิ่งเหล่านี้เป็นความท้าทายในการจัดการศึกษาอย่างมีคุณภาพ เพื่อการผลิตบัณฑิตที่มีศักยภาพสอดคล้องกับความต้องการของสังคมปัจจุบัน ทั้งนี้อาจารย์ต้องมีศักยภาพด้านการวิจัย การทำบริการวิชาการ และความสามารถด้านการจัดการเรียนการสอน ซึ่งเป็นปัจจัยสำคัญในการผลิตบัณฑิตให้มีศักยภาพ โดยเน้นผู้เรียนเป็นศูนย์กลาง สอนวิธีการเรียนรู้ (How to learn) มากกว่าสอนโดยการบอกความรู้สามารถจัดกิจกรรม การเรียนที่กระตุ้นให้ผู้เรียนพัฒนาทักษะด้านการคิดวิเคราะห์และทักษะต่าง ๆ

1. **ผลการสำรวจการวิเคราะห์ SWOT ของหลักสูตร ประจำปีงบประมาณ 2563 คณะมนุษยศาสตร์และสังคมศาสตร์ มหาวิทยาลัยราชภัฏนครราชสีมา**

ข้อมูล ณ วันที่ 13 กรกฎาคม 2563

**ยุทธศาสตร์ที่ 1 : การพัฒนาท้องถิ่น**

| **จุดแข็ง (Strengths)** | **จุดอ่อน (Weaknesses)** | **โอกาส (Opportunities** | **อุปสรรค (Threats)** |
| --- | --- | --- | --- |
| 1. คณะมีหลักสูตรและองค์ความรู้ที่หลากหลายสอดคล้องกับความต้องการของตลาดแรงงานและการพัฒนาท้องถิ่น ได้แก่ 2. หลักสูตรศิลปศาสตรบัณฑิต ญี่ปุ่น ภาษาจีน ภาษาอังกฤษ ภาษาฝรั่งเศส พัฒนาสังคม สารสนเทศศาสตร์และบรรณารักษศาสตร์   2) หลักสูตรนิติศาสตรบัณฑิต สาขาวิชานิติศาสตร์  3) หลักสูตรรัฐประศาสนศาสตร์บัณฑิต สาขารัฐประศาสนศาสตร์  4) หลักสูตรศิลปกรรมศาสตรบัณฑิต สาขาวิชาทัศนศิลป์ สาขาวิชาออกแบบนิเทศศิลป์   1. เกณฑ์ประกันคุณภาพการประกันคุณภาพการศึกษามีข้อกำหนดให้หลักสูตรและคณะมีงานบริการวิชาการให้กับท้องถิ่น 2. มีการแต่งตั้งคณะกรรมการบริการวิชาการเพื่อเป็นกลไกในการดำเนินงานระดับคณะ ทำให้มีการ การวางแผนดำเนินการติดตามการดำเนินงานระดับคณะ 3. มีการจัดทำโครงการที่มีการบูรณาการระหว่างงานบริการวิชาการงานวิจัย และจัดการเรียนการสอนเพื่อการพัฒนาท้องถิ่น 4. คณาจารย์ในหลักสูตรและคณะมีศักยภาพในการพัฒนาชุมชนท้องถิ่นและมีประสบการณ์และทักษะวิชาชีพเฉพาะด้านที่สามารถนำไปใช้เพื่อการพัฒนาชุมชนท้องถิ่น | 1. ขาดการประสานงานเพื่อสร้างการมีส่วนร่วมของหน่วยงานที่เกี่ยวข้องในการบริหารวิชาการในพื้นที่ 2. ระบบและกลไกที่มีองค์กรประกอบจากบุคคลหรือหน่วยงานภายนอกเข้ามาร่วมเป็นคณะทำงานมีน้อย 3. ความไม่ต่อเนื่องในการบริการวิชาการในพื้นที่ 4. งบประมาณสนับสนุนไม่เพียงพอขาดการสนับสนุนวัสดุอุปกรณ์หรือเครื่องมือในการบริการวิชาการ 5. อาจารย์มีภารการสอน งานบริการวิชาการ งานวิจัย และงานอื่นๆทำให้ทำงานได้อย่างต่อเนื่อง 6. ขาดระบบการจัดทำฐานข้อมูลและการจัดการความรู้ด้านการบริการวิชาการระดับหลักสูตรและระดับคณะ | 1. จังหวัดนครราชสีมาเป็นพื้นทางศิลปวัฒนธรรมร่วมสมัย มีกิจกรรมทางศิลปวัฒนธรรมเคลื่อนไหวอย่างเป็นพลวัตสม่ำเสมออีกทั้งยังมีหน่วยงานทั้งภาครัฐและเอกชน ที่จัดการเรียนการสอนรวมทั้งสนับสนุนงบประมาณทางศิลปวัฒนธรรมร่วมสมัยเพื่อขับเคลื่อนกิจกรรมทางศิลปวัฒนธรรมร่วมสมัยอย่างต่อเนื่องตลอดทั้งปี 2. ชุมชนท้องถิ่นมีศักยภาพและความต้องการในการพัฒนา 3. จังหวัดนครราชสีมามีองค์กรทั้งภาครัฐและภาคเอกชนเป็นพื้นที่ แหล่งเรียนรู้ของศึกษาในการด้านการพัฒนาท้องถิ่น ตลอดจนจังหวัดนครราชสีมา เป็นจังหวัดที่มีพื้นที่ขนาดใหญ่ มีระบบการคมนาคมและความทันสมัย ความเจริญ ทำให้ได้รับความสนใจจากผู้เรียนจำนวนมาก | 1. การเปิดเทอมเปิดเทอมของโรงเรียนกับมหาวิทยาลัยไม่ตรงกัน ทำให้เกิดความยากลำบากในการจัดกิจกรรมในบางครั้ง รวมทั้งเกิดโรคติดต่อยังทำให้เป็นอุปสรรคที่ทำให้จัดกิจกรรม 2. สถานการณ์โควิด19 3. จังหวัดนครราชสีมาเป็นจังหวัดที่มีพื้นที่ขนาดใหญ่ จึงทำให้ยากต่อการลงพื้นที่ที่ครอบคลุมทุกพื้นที่ 4. ความขัดแย้งในพื้นที่ และการมีส่วนร่วมของชุมชน |

**ยุทธศาสตร์ที่ 2 : การผลิตบัณฑิต**

| **จุดแข็ง(Strengths)** | **จุดอ่อน (Weaknesses)** | **โอกาส (Opportunities** | **อุปสรรค (Threats)** |
| --- | --- | --- | --- |
| 1. คณะมีหลักสูตรและองค์ความรู้ที่หลากหลายสอดคล้องกับความต้องการของตลาดแรงงานและการพัฒนาท้องถิ่น ได้แก่ 2. หลักสูตรมีความพร้อมทั้งด้านบุคลากร สื่อเทคโนโลยี ทำให้เกิดประโยชน์ในการผลิตบัณฑิต ในศตวรรษที่ 21 3. หลักสูตรพัฒนาบัณฑิตโดยใช้สื่อร่วมสมัยในการพัฒนาทักษะวิชาชีพ 4. หลักสูตรมีเนื้อหาสาระวิชาที่ออกแบบมาเพื่อสร้างความยืดหยุ่นให้กับการพัฒนาทักษะวิชาชีพในตลาดแรงงาน 5. บัณฑิตแต่ละหลักสูตรสามารถ หางานทำได้ในอาชีพที่หลากหลายเพราะสามารถสื่อสารได้ทั้งภาษาไทย ภาษาจีน และภาษาที่สามอื่น ๆ จึงทำให้เป็นที่ต้องการของตลาดแรงงาน 6. หลักสูตรมีการส่งเสริมด้านการเตรียมประสบการณ์วิชาชีพในหน่วยงานจริง ก่อนออก ฝึกปฏิบัติงาน และการส่งเสริมให้นักศึกษาไปฝึกประสบการณ์วิชาชีพในหน่วยงานระดับชาติ ตลอดจนหลักสูตรฯ มีจัดกิจกรรม/โครงการเฉพาะ ชั้นปีเพื่อการเรียนรู้ของนักศึกษาอย่างต่อเนื่อง 7. มีแหล่งสืบค้นข้อมูลที่เพียงพอ เช่น ห้องสมุดนิติศาสตร์ ห้องศาลจำลอง 8. มีเครือข่ายที่เข้มแข็งระหว่างศิษย์เก่าและศิษย์ปัจจุบัน | 1. นักศึกษามีพื้นฐานทางเทคโนโลยี และประสิทธิภาพของอุปกรณ์คอมพิวเตอร์ไม่เท่ากัน 2. กิจกรรมที่ส่งเสริมคุณธรรมจริยธรรม และจรรยาบรรณวิชาชีพครูยังน้อยเกินไป 3. ขาดทรัพยากรและสิ่งสนับสนุนการเรียนรู้ที่ส่งเสริมผู้เรียนเกิดทักษะทางเทคโนโลยีที่หลากหลาย 4. อาจารย์มีภาระงานหลายด้าน จึงขาดการพัฒนาทักษะที่สูงขึ้น 5. หลักสูตรยังต้องปรับปรุงการส่งเสริมทักษะในด้านความรับผิดชอบและการมีวินัย ของนักศึกษา 6. การบูรณาการเรียนการสอน กับการวิจัยและการบริการวิชาการ ไม่ชัดเจน ตลอดจนการส่งเสริมและพัฒนารายบุคคลให้เห็นศักยภาพของตนเองยังไม่เต็มที่ 7. คณาจารย์มีภารงานค่อนข้างมาก ซึ่งจะส่งผลต่อการทำงานทางด้านการศึกษาวิจัย 8. ห้องปฏิบัติการที่ยังไม่สมบูรณ์ (ห้องศาลจำลอง) 9. ตำราและสื่อประกอบการสอนยังไม่เพียงพอกับนักศึกษาในหลักสูตร 10. งบประมาณเพื่อการพัฒนาศักยภาพนักศึกษาไม่เพียงพอ 11. หลักสูตรมีข้อจำกัดในด้านงบประมาณที่ได้รับจากคณะในการส่งเสริมการเรียนรู้ในพื้นที่ หรือในการทำกิจกรรมนอกสถานที่ 12. ขาดงบประมาณสนับสนุนการวิจัยในการพัฒนาการเรียนการสอน | 1. มีเครือข่ายความร่วมมือจากหน่วยงานภายนอก สถานประกอบการ เช่น โรงเรียนหรือหน่วยงานต่าง ๆ เป็นผู้สนับสนุนและให้โอกาสกับทางหลักสูตรในการผลิตบัณฑิต เช่น การฝึกสอน สังเกตการสอน การทำกิจกรรมพัฒนาชุมชน เป็นต้น 2. ตลาดแรงงานในปัจจุบันล้วนต้องการ การพัฒนาด้านการออกแบบที่หลากหลาย จึงทำให้บัณฑิตของหลักสูตรมีโอกาสในการตอบโจทย์กับตลาดแรงงานมากขึ้น 3. มีเวทีการประกวดหรือการแข่งขันศักยภาพในระดับต่างๆซึ่งเป็นพื้นที่ในการพัฒนาศักยภาพนักศึกษาในการพัฒนานวัตกรรมทักษะวิชาชีพอีกหนึ่งช่องทาง 4. แต่ละหลักสูตรมีเครือข่ายศิษย์เก่า ทำให้มีโอกาสในการพัฒนานักศึกษาจากศิษย์เก่าที่ประสบความสำเร็จ เช่น การเชิญมาเป็นวิทยากรบรรยายพิเศษ การมอบรางวัลศิษย์เก่าดีเด่น เป็นต้น | 1. จำนวนนักศึกษาแต่ละหลักสูตรมีแนวโน้มลดลง |

**ยุทธศาสตร์ที่ 3 : ศิลปวัฒนธรรม**

| **จุดแข็ง(Strengths)** | **จุดอ่อน (Weaknesses)** | **โอกาส (Opportunities** | **อุปสรรค (Threats)** |
| --- | --- | --- | --- |
| 1. หลักสูตรศิลปศึกษาถือเป็นหน่วยงานที่ขับเคลื่อนศิลปวัฒนธรรมร่วมสมัยที่สำคัญแห่งหนึ่งในภาคตะวันออกเฉียงเหนือโดยทางหลักสูตรได้ดำเนินการจัดกิจกรรมทางศิลปวัฒนธรรมร่วมสมัยอย่างต่อเนื่อง เช่น การแสดงผลงานศิลปะในรูปแบบนิทรรศการ การออกค่ายศิลปะ สู่ชุมชน และมีส่วนร่วมขับเคลื่อนศิลปวัฒนธรรมกับองค์กรทางศิลปวัฒนธรรมภายนอกย่างสม่ำเสมอ 2. หลักสูตรมีการพัฒนารายวิชา ที่สัมพันธ์กับสาระของศิลปวัฒนธรรมทั้งในประเทศและต่างประเทศแต่ละรายวิชามีการส่งเสริมให้ผู้เรียนเข้าร่วมกิจกรรมทำนุบำรุงศิลปวัฒนธรรมและทางหลักสูตรมีการบูรณาการเรื่องนี้ในรายวิชาทำให้กศึกษาเป็นผู้ที่ได้ร่วมกิจกรรมด้านศิลปวัฒนธรรมอย่างสม่ำเสมอ เช่น การเป็นผู้นำในการตักบาตรวันพุธ เป็นต้น 3. หลักสูตรมีเครือข่ายทางวัฒนธรรมที่ร่วมกับสถาบันการอุดมศึกษา 4. มีเวทีเผยแพร่วัฒนาธรรมร่วมกับจังหวัด 5. หลักสูตรที่ธำรงอนุรักษ์วัฒนธรรมไทยในด้านการใช้ภาษาไทยได้อย่างถูกต้อง ให้เห็นความเป็นไทย 6. หลักสูตรมีการจัดกิจกรรมเพื่อให้นักศึกษาได้มีส่วนร่วมทางด้านศิลปวัฒนธรรมซึ่งเป็นทั้งกิจกรรมที่หลักสูตรจัดขึ้นเอง และกิจกรรมที่หลักสูตร ได้ร่วมกับหน่วยงานภายนอกในการจัดกิจกรรม 7. หลักสูตรฯเปิดโอกาสและสนับสนุนส่งเสริมให้นักศึกษาได้พัฒนาตนเองด้านศิลปวัฒนธรรมท้องถิ่น | 1. หลักสูตรมีงบประมาณไม่เพียงพอต่อการสนับสนุนการทำกิจกรรมด้านการส่งเสริมศิลปวัฒนธรรม 2. หลักสูตรยังขาดความต่อเนื่องในการดำเนินโครงการในด้านศิลปวัฒนธรรม 3. การประชาสัมพันธ์ยังไม่แพร่หลายสู่สาธารณชนทั่วไป 4. หลักสูตรยังไม่สามารถพัฒนาไปสู่การเป็นศูนย์กลางการเรียนรู้ด้านศิลปวัฒนธรรมของท้องถิ่นได้ 5. อาจารย์มีภาระงานหลายภารกิจ จึงดำเนินงานด้านนี้ไม่ชัดเจนมากนัก 6. คณาจารย์มีความรู้ยังไม่หลากหลายทางศาสตร์ภาษาไทย ทำให้ต้องเชิญอาจารย์จากภายนอกเพื่อให้เป็นที่ยอมรับของคนในสังคม 7. การศึกษาวิจัยและการพัฒนาทางด้านศิลปวัฒนธรรมมีน้อย 8. หลักสูตรฯ ยังขาดผู้เชี่ยวชาญด้านศิลปวัฒนธรรมท้องถิ่น | 1. จังหวัดนครราชสีมารวมถึงภาคเป็นตะวันออกเฉียงเหนือเป็นพื้นที่ที่มีความเคลื่อนไหวทางศิลปวัฒนธรรมร่วมสมัยอย่างต่อเนื่องจากการขับเคลื่อนขององค์การศึกษาทั้งภาครัฐและเอกชน รวมถึงหน่วยงานทางศิลปวัฒนธรรมจากภาครัฐและเอกชน ส่งผลให้ช่องทางในการดำเนินกิจกรรมทางศิลปวัฒนธรรมมีความเปิดกว้างและหลากหลาย 2. มีพื้นที่ในการแสดงออกด้านศิลปวัฒนธรรมในด้านนอก เช่น วัด โรงเรียน หรือชุมชนต่าง ๆ ค่อนข้างได้รับความร่วมมือเป็นอย่างดี 3. พัฒนาเป็นศูนย์กลางวัฒนธรรมจีน   มีเครือข่ายด้านศิลปวัฒนธรรมทั้งหน่วยงานภายในมหาวิทยาลัยและหน่วยงานภายนอก   1. มหาวิทยาลัยราชภัฏนครราชสีมา มีศักยภาพและเป็นศูนย์กลางในการถ่ายทอดและเรียนรู้ศิลปวัฒนธรรมตลอดจนภูมิปัญญาในท้องถิ่น จึงมีโอกาสให้หลักสูตรได้มีส่วนร่วมกับกิจกรรมของมหาวิทยาลัย 2. มีกิจกรรมหรือโครงการจากหน่วยงานต่าง ๆ ให้สามารถเข้าร่วมได้โดยที่ไม่ต้องดำเนินโครงการเอง 3. หลักสูตรศิลปศาสตรบัณฑิต สาขาวิชาภาษาไทยเพื่อการสื่อสารสำหรับชาวต่างประเทศเป็นหลักสูตรฯที่มีเครือข่ายจากภายนอกมหาวิทยาลัยที่สามารถเป็นช่องทางในการประสานงานสร้างความร่วมมือทำกิจกรรมทางด้านศิลปวัฒนธรรมเพื่อให้เกิดการเรียนรู้และกากรแลกเปลี่ยนทางศิลปวัฒนธรรม 4. จังหวัดนครราชสีมา มีอัตลักษณ์ประจำจังหวัดที่ชัดเจน เช่น การแต่งงาน วิถีชีวิต ความเป็นอยู่ อาหาร การแสดง ภูมิปัญญา โดยเป็นอัตลักษณ์ที่สามารถส่งเสริมและพัฒนาได้ 5. รัฐบาลหรือหน่วยงานที่เกี่ยวข้อง มีนโยบายให้ความสนใจอนุรักษ์ภาษาไทยและความเป็นไทย โดยมีโนบายเผยแพร่วัฒนธรรมทางการใช้ภาษาและวัฒนธรรม | 1. การประสานความร่วมมือระหว่างหน่วยงานทางด้านศิลปวัฒนธรรมมีน้อย 2. ขาดการสนับสนุนที่ต่อเนื่องจากหน่วยงานทางศฺิลปวัฒนธรรมจากภาครัฐ และยังขาดพื้นที่แสดงงานศิลปะ เช่น หอศิลป์ที่มีระบบการบริหารจัดการที่ดี 3. การประชาสัมพันธ์ในการจัดกิจกรรมของหน่วยงานต่างๆในมหาวิทยาลัยค่อนข้างจะมีระยะเวลาที่กระชั้นชิดส่งผล ต่อการร่วมกิจกรรมของหลักสูตร |

**ยุทธศาสตร์ที่ 4 : การบริหารจัดการ**

| **จุดแข็ง(Strengths)** | **จุดอ่อน (Weaknesses)** | **โอกาส (Opportunities** | **อุปสรรค (Threats)** |
| --- | --- | --- | --- |
| 1. การบริหารจัดการภายในหลักสูตรค่อนข้างง่ายด้วยระบบที่คณาจารย์และนักศึกษาไม่มากนัก และมีช่องทางการติดต่อสื่อสารและประชาสัมพันธ์กิจกรรมของหลักสูตรได้อย่างต่อเนื่องตลอดเวลา 2. มีการวางแผนและนโยบาย ที่ชัดเจน 3. มีการส่งเสริมและพัฒนาศักยภาพทางวิชาการของอาจารย์ในกลุ่มวิชา 4. อาจารย์หลายท่านมีประสบการณ์บริหารในหน่วยงานระดับมหาวิทยาลัย คณะ สำนัก มีการประชุมวางแผนการดำเนินการอย่างเป็นระบบตามยุทธศาสตร์ของมหาวิทยาลัยและคณะ และพัฒนาอยู่ตลอด ตามหลัก ธรรมาภิบาล อาจารย์มีประสบการณ์ในการดำเนินการตามหน้าที่ที่ได้รับมอบหมาย 5. หลักสูตรมีระบบและกลไกการบริหารหลักสูตรที่มีประสิทธิภาพเห็นได้จากคะแนนประกันคุณภาพการศึกษา ซึ่งคะแนนในระดับ 3.53 (คุณภาพดี) และคณาจารย์ภายในหลักสูตรมีศักยภาพทั้งด้านองค์ความรู้ทางวิชาการและทักษะปฏิบัติ รวมถึงมีผลงานทางวิชาการที่มีคุณภาพเป็นที่ยอมรับอย่างต่อเนื่อง และมีจำนวนคณาจารย์มีคุณสมบัติผ่านเกณฑ์ สกอ. รวมถึงมีจำนวนคณาจารย์ที่เหมาะสมกับจำนวนนักศึกษา 6. ระบบการบริหารจัดการแบบหลักสูตร ทำให้มีความคล่องตัวและดำเนินงานได้อย่างมีประสิทธิภาพ 7. หลักสูตรมีบุคลากรสายสอนที่มีศักยภาพสอดคล้องกับความต้องการของหลักสูตร 8. เป็นหลักสูตรขนาดเล็กซึ่งส่งผลให้สามารถบรหารจัดการได้อย่างกระชับและทั่วถึง 9. คณาจารย์ทุกท่านสามารถบริหารจัดการโครงการและงบประมาณได้ และในหลักสูตรมีการกำหนดข้อตกลงร่วมกันในการบริหารงานอย่างเป็นธรรม 10. หลักสูตรศิลปศาสตรบัณฑิต สาขาวิชาภาษาไทยเพื่อการสื่อสารสำหรับชาวต่างประเทศ มีบุคลากรในหลักสูตรซึ่งมีความรู้ความสามารถในการจัดการเรียนการสอนให้กับนักศึกษาชาวต่างประเทศที่เข้ามาเรียนในหลักสูตรฯ อย่างเพียงพอ ซึ่งเป็นการยกระดับการจัดการเรียนการสอนไปสู่ระดับนานาชาติได้ 11. ทางหลักสูตรมีการบริหารงานโดยกำหนดหน้าที่ที่รับผิดชอบของอาจารย์แต่ละท่านอย่างชัดเจน 12. บุคลากรมีความสามารถและมีความเชี่ยวชาญทางวิชาชีพ 13. บุคลากรมีศักยภาพทางวิชาการ ได้สำเร็จมากกว่า 50 เปอร์เซ็นต์ 14. บุคลากรมีผลงานทางวิชาการตีพิมพ์เผยแพร่ ในฐาน TCI 15. มีแหล่งสืบค้นข้อมูลที่เพียงพอ เช่น ห้องสมุดนิติศาสตร์ ห้องศาลจำลอง 16. มีการเชิญผู้เชี่ยวชาญ ผู้ทรงคุณวุฒิทางวิชาชีพทางกฎหมายมาเป็นอาจารย์พิเศษ 17. การพัฒนาการบริหารจัดการของมหาวิทยาลัยและคณะที่เป็นระบบมากขึ้นด้วยการใช้เทคโนโลยีสารสนเทศ ช่วยสนับสนุนการดำเนินการของหลักสูตร | 1. งบประมาณไม่เพียงพอต่อการบริหารหลักสูตรและพัฒนาคณาจารย์ รวมถึงงบประมาณด้านการบริหารจัดการเรื่องสิ่งสนับสนุนการเรียนรู้ 2. คณาจารย์มีภาระงานที่หลากหลาย ในบางครั้งทำให้ไม่มีเวลาพูดคุยประชุมปรึกษาหารือกันหลักสูตร ควรปรับในเรื่องการจัดสรรเวลาในการประชุมพูดคุยกันในการบริหารจัดการให้มากขึ้น 3. คณาจารย์และนักศึกษาส่วนใหญ่อาจจะไม่ได้ใช้ประโยชน์อย่างเต็มที่จากช่องทางหรือแหล่งข้อมูลของสาขาวิชาที่มีอยู่ 4. บุคลากรขาดความเข้าใจเรื่องระเบียบการเบิกจ่าย 5. จำนวนของอาจารย์ประจำหลักสูตรมีจำนวนจำกัดเท่ากับมาตรฐานจึงส่งผลให้ขาดความยืดหยุ่นในการบริหารทรัพยากรบุคคล 6. คณาจารย์มีเวลาจำกัดและไม่ค่อยสะดวกในการบริหารจัดการโครงการและงบประมาณแต่ละรอบ ซึ่งต้องใช้เวลาในการเคลียร์เอกสารเป็นระยะเวลานาน 7. เนื่องจากอาจารย์ผู้รับผิดชอบหลักสูตรฯบางท่านมีภาระงานสอนที่ค่อนข้างมาก และอาจารย์ผู้รับผิดชอบหลักสูตรอีกจำนวนหนึ่งกำลังอยู่ในช่วงศึกษาต่อในระดับปริญญาเอก จึงอาจทำให้หลักสูตรฯมีผลงานทางด้านการวิจัยค่อนข้างน้อยเนื่องจากความจำกัดในเรื่องเวลา 8. การดำรงคุณสมบัติของอาจารย์ผู้รับผิดชอบหลักสูตรที่เป็นการวางแผนระยะยาว ซึ่งต้องใช้ความร่วมมือจากทุกคน 9. การสื่อสารและการกำกับติดตามให้บรรลุเป้าหมาย 10. กฎระเบียบและนโยบายเปลี่ยนแปลงบ่อย 11. ได้รับงบประมาณจากภายนอกจำนวนน้อย และไม่ต่อเนื่อง 12. การบริหารงานการสื่อสารของคณะและทางหลักสูตรมีความคลาดเคลื่อนจึงทำให้การดำเนินงานล่าช้า 13. การปรับแผนการปฏิบัติงานในช่วงสถานการณ์ โควิด ทำให้การบริหารจัดการลำบากมากขึ้น 14. สถานะความไม่ใช่ส่วนราชการของหลักสูตรส่งผลต่อภาพลักษณ์และความน่าเชื่อถือ ความเชื่อมั่นของผู้ที่จะมาเข้าศึกษา 15. ขาดแรงจูงใจในการเรียน ต่อระดับปริญญาเอก | 1. การพัฒนาการบริหารจัดการของมหาวิทยาลัยและคณะที่เป็นระบบมากขึ้นด้วยการใช้เทคโนโลยีสารสนเทศ ช่วยสนับสนุนการดำเนินการของหลักสูตร 2. มหาวิทยาลัยมีนโยบาย และการจัดการโครงการส่งเสริมการพัฒนาศักยภาพบุคลากรภายใน ที่ถือได้ว่าเอื้อต่อการพัฒนาศักยภาพของบุคลากรของหลักสูตรให้มีศักยภาพที่สูงขึ้นในหลายๆด้าน 3. การประสานความร่วมมือและขอรับสนับสนุนงบประมาณจากหน่วยนงานภายนอก 4. ความต้องการของตลาดแรงงานหลักสูตรใหม่มีโอกาสในการพัฒนาหลักสูตรระยะสั้นและมีกลุ่มเป้าหมายที่หลากหลายขึ้น | 1. ระบบสนับสนุนการใช้อินเตอร์เนต ระยะเวลาที่จำกัด อินเตอร์ เครื่องมือสื่อสารที่ไม่พร้อม จึงทำให้เกิดอุปสรรคในการบริหารจัดการ 2. นโยบายของรัฐบาลที่เปลี่ยนแปลง ภาวะเศรษฐกิจที่ผันผวน สถานการณ์โรคระบาด ทำให้การดำเนินการบางอย่างไม่สามารถทำได้ตามเป้าหมาย 3. เกณฑ์การขอตำแหน่งทางวิชาการมีที่สูงขึ้น ส่งผลให้อาจเป็นอุปสรรคต่อการพัฒนาหลักสูตร 4. หลักสูตรไม่มีส่วนร่วมในการจัดสรรงบประมาณ 5. นโยบายไม่ชัดเจน เร่งรัด และ ขาดภูมิคุ้มกันเมื่อเกิดผลกระทบ 6. . ไม่มีเครือข่ายทุนวิจัย |

**5. การวิเคราะห์บริบทภายนอกและสถานการณ์ภายในของคณะมนุษยศาสตร์และสังคมศาสตร์**

|  |  |
| --- | --- |
| **จุดแข็ง (S : Strengths)** | **จุดอ่อน (W : Weaknesses)** |
| 1. คณะมีหลักสูตรที่เป็นความต้องการของตลาดแรงงาน เช่น กลุ่มภาษาอังกฤษ ญี่ปุ่น จีน 2. หลักสูตรมีการบรรจุแผนการเรียนการสอนและ เตรียมความพร้อมนักศึกษาก่อนฝึกประสบการณ์ 3. มหาวิทยาลัยมีนโยบายส่งเสริมการดำเนินงาน ด้านสหกิจศึกษาและบูรณาการกับการทำงาน | 1. การเรียนการสอนยังเน้นบรรยายมากกว่าปฏิบัติ 2. การผลิตบัณฑิตยังไม่ตรงตามความต้องการของ ผู้ใช้บัณฑิต 3. อาจารย์และผู้เรียนยังไม่เห็นความสำคัญกับการจัดการเรียน การสอนแบบบูรณาการกับการทำงาน 4. ขาดงบประมาณในการสนับสนุนกระบวนการพัฒนาการจัดการเรียนรู้แบบบูรณาการกับการทำงาน Work Integrated Learning: WIL |
| **โอกาส (O: Opportunity)** | **อุปสรรค (T: Threat)** |
| 1. การส่งเสริมและสนับสนุนจากรัฐบาลในการจัดการ เรียนรู้แบบบูรณาการกับการทำงาน 2. มีเครือข่ายการทำงานในทุกระดับทั้งภาครัฐ ภาคเอกชนในประเทศและต่างประเทศด้านการ จัดการเรียนรู้แบบบูรณาการกับการทำงาน 3. มหาวิทยาลัยอยู่ในแหล่งท่องเที่ยว เชิงประวัติศาสตร์อารยธรรมขอมภาคอีสานใต้ อุตสาหกรรมและการเกษตร 4. ยุทธศาสตร์จังหวัดเป้าหมายต้องการพัฒนาเป็นเมืองแห่ง MICE City (การจัดอบรม ประชุมสัมมนา ) และเป็นท่าเรือบกแห่งภาคอีสาน | 1. เทคโนโลยีที่พัฒนาอย่างรวดเร็วทำให้ต้องปรับตัว ให้ทันต่อความเปลี่ยนแปลง 2. สถานประกอบการในแต่ละแห่งมีโควต้าในการรับนักศึกษาจำนวนจำกัด |